open-index/open-wikipedia-markdown huggingface dataset:
Matt Hardy

**Matthew Moore Hardy** (født 1974) er en amerikansk fribryter Som sist var signert til TNA IMPACT WRESTLING Matt Hardys kontrakt med TNA ble avbrutt på grunn av et bilkræsj påvirket av narkotika 20. august.2011. Hardy er også kjent fra tiden i World Wrestling Entertainment. Han er best kjent fra kampene han oppfant selv: TLC-kampene (tables, ladders & chairs) han hadde med broren sin Jeff Hardy (de kalte seg «Hardy Boyz») mot The Dudley Boyz og Edge & Christian.

Han er tidligere Hardcore, European, Cruserweight og United States Champion.

Under Unforgiven 7. september 2008 vant han ECW Championship som han tapte 127 dager senere mot Jack Swagger på ECW 12. januar 2009

12. september 2010 bekreftet WWE at de hadde sendt Hardy hjem fra en turné. Etter dette begynte Hardy å Legge ut videoer på sin Youtube-kanal og uttrykke sin frihet og lite interesse i WWE, og insisterte på at han ønsket å bli løst fra selskapet. 15. oktober 2010, kunngjorde WWE at Hardy hadde blitt løst fra sin kontrakt.

Den 9. januar 2011, hadde Hardy sin debut for Total Nonstop Action Wrestling (TNA) på Genesis pay-per-view, som en del av "heel" stabile Immortal. Han var overraskelsen motstanderen for Rob Van Dam, og slo ham for å hindre Van Dam i å motta en match for TNA World Heavyweight Championship, holdt av Hardys bror Jeff Hardy. I main event, forsøkte Hardy å blande seg inn i Jeffs World Heavyweight Championship match med Mr. Anderson, men ble stoppet av Van Dam, noe som førte til Jeff miste både kampen og mesterskapet [139] 13. januar i episoden av TNA Impact! ble Hardy Boyz gjenforent å beseire Anderson og Van Dam i en tag team match, etter innblanding fra Beer Money

## Referanser


## Eksterne lenker
* 
* 
* 
* 
*  WWE-profil
Holden

**Holden** kan vise til:

;Personer
* Amanda Holden (f. 1971), engelsk skuespiller
* Helge Holden (f. 1956), professor ved NTNU
* Jake Holden (f. 1997), canadisk snøbrettkjører
* John Egil Holden (f. 1950), norsk lokalpolitiker
* Lars Holden (f. 1959), norsk matematiket
* Ole Cato Holden (f. 1986), norsk håndballspiller
* Steinar Holden (f. 1961), professor ved Universitetet i Oslo
* Stuart Holden (f. 1985), skotsk-amerikansk fotballspiller
* Svein Holden (f. 1973), norsk jurist
* Tommy Holden (f. 1981), norsk musiker
* William Holden (1918-1981), skuespiller fra USA

;Steder
* Holden (Lierne), en innsjø i Lierne kommune i Nord-Trøndelag
* Holden (Verran), en innsjø i Verran kommune i Nord-Trøndelag
* Holden hovedgård, en herregård på Ulefoss i Telemark
* Holla, tidligere kommune i Telemark
* Holden Township i Minnesota

;Annet
* Holden (bil), et australsk bilmerke
Brunton Park Stadium

**Brunton Park Stadium** er hjemmebanen til den engelske fotballklubben Carlisle United FC og ligger i Carlisle i Nord-England.
Stadionet har i dag en kapasitet på 16 981 tilskuere. Tilskuerrekorden er likevel 27 500, som er oppnådd ved to anledninger: F.A. Cup 3 runde 5. januar 1957 mot Birmingham og F.A. Cup 5. runde 7. februar 1970.

Banens mål er 104 X 67,5 meter (114 yards X 74 yards).
Hannover 96

**Hannover 96** er en tysk fotballklubb fra byen Hannover, som er hovedstaden i delstaten Niedersachsen. Klubben ble stiftet 12. april 1896 under navnet *Hannoverscher FC 1896*. Fotball har vært klubbens hovedidrett siden 1899. I 1913 slo klubben seg sammen med *BV Hannover 1898* og sammen dannet de *Hannoverscher Sportverein (HSV) von 1896*.

## Meritter
* Tysk seriemester (2): 1938, 1954
* DFB-Pokalvinner (1): 1992

## Plasseringer

## Spillerstall
Oppdatert 4. oktober 2024.

### Utlånte spillere

## Referanser


## Eksterne lenker
*
Dick Dale

**Dick Dale** (født **Richard Anthony Mansour**; 4. mai 1937 i Boston i Massachusetts, død 16. mars 2019) var en amerikansk rockegitarist, og en av de tidligste foregangspersonene innen virtuos gitarrock. Han var kjent som «The king of the Surf Guitar».

I oppveksten interesserte han seg for trommer og ukulele. Omsider ble han imidlertid mest interessert i gitar. Etter at familien flyttet fra staten New York til California, begynte han å opptre på forskjellige måter. Han var også meget interessert i surfing.

Meget tidlig begynte han å spille på egen hånd under navnet Dick Dale. Han sluttet seg til den såkalte surf-rocken og ble kjent med blant annet The Ventures og The Beach Boys. Han spilte ofte sammen med et band og de kalte seg da Dick Dale and the Del-tones.

Dick Dales superraske enkeltnote staccato plukketeknikk på gitaren samt hans fremtoning med gitaren er sett på som forløperen til heavy metal-musikken, som påvirket gitarister som Jimi Hendrix og Eddie Van Halen.

## Referanser


## Eksterne lenker
* 
* 
* 
*
Togo (andre betydninger)

**Togo** kan referere til:

* Togo, en afrikansk republikk
* &laquo;Togo&raquo; (hund), en sledehund som deltok i serumløpet til Nome
* Togo Heihachiro, en japansk admiral
Polynesiske språk

De **polynesiske språkene** er en undergruppe av de oseaniske språkene, en gren av de austronesiske språkene. Gruppen polynesiske språk omfatter ca. 30 språk med tilsammen en million brukere. De fleste brukerne er bosatt i Mikronesia, Melanesia og Polynesia. De mest kjente polynesiske språkene er tongansk, samoansk, tahitisk, maorisk og hawaiisk. 

Det eneste språket innen den polynesiske språkgruppen som har hatt et eget skriftsystem er rapanui, språket på Påskeøya. Alle levende polynesiske språk skrives med det latinske alfabetet.

Språkene er kjent for å ha et svært enkelt lydsystem med mellom åtte og tolv konsonanter og fem vokaler. Flere konsonanter etter hverandre brukes ikke. Denne enkelheten fører til at språkene har mange homonymer. Grammatikalsk sett er språkene analytiske, siden de ulike grammatikalske betydningene uttrykkes ved bruk av partikler.

Ord som tabu og engelske tattoo er europeiske lånord fra det polynesiske språket tahitisk.

## Eksterne lenker
*
Georg Frederik von Krogh (1777–1826)

**Georg Frederik von Krogh** (født 8. august 1777 i Trondheim, død 26. oktober 1826) var en norsk offiser.

Han var sønn av general Georg Frederik von Krogh i andre ekteskap. Etter å ha vært underoffiser i et par år, ble han 1790 fenrik ved 1. trondhjemske infanteriregiment, 1800 kammerjunker, 1801 premierløytnant og 1802 generaladjutant-løytnant hos den kommanderende general nordenfjells. I 1808 var han blitt kaptein og divisjonsadjutant i Generalstaben og kommanderte som sådan de norske troppene under innfallet i Jemtland 1809.

På grunn av sin dyktighet ble han 1810 ridder av Dannebrog, og 1812 major. 1815 ble han utnevnt til oberstløytnant og generaladjutant-løytnant i hæren. 1821 ble han oberst. Han var gift to ganger; første gang 5. februar 1801 med Henriette Schønheyder (1781&ndash;1809, datter av biskop i Trondheim Johan Christian Schønheyder, og annen gang 8. august 1811 med Birgitte Johanne Vibe (1785&ndash;1875). Etter faren eide han gårdene Leira og Bakklandet i Lade sogn ved Trondheim, hvor han drev et rasjonelt jordbruk og anla forskjellige industrielle innretninger, som imidlertid ikke lønte seg, men ruinerte eieren.

## Kilder
* Dansk Biografisk Leksikon
John Layfield

**John Charles Layfield** (født 29. november 1966), bedre kjent som **John Bradshaw Layfield** (**JBL**) eller bare **Bradshaw**, er en tidligere amerikansk fribryter og nåværende kommentator i World Wrestling Entertainments *[[SmackDown!]]*.

## World Wrestling Entertainment
JBL holdt WWE Championship tittelen i nesten et år, før han ble slått av John Cena på WrestleMania 21.

På WrestleMania 22 vant han over Chris Benoit, og ble dermed United States Champion. 26. mai 2006 på *[[SmackDown!]]* tapte JBL først tittelen til Bobby Lashley, før han ble slått av World Heavyweight Champion Rey Mysterio. Før deres kamp sa JBL til Theodore Long at hvis han tapte for Mysterio så forlot han *SmackDown!*, og det måtte han eventuelt gjøre.

Under ECW One Night Stand 2006 erklærte JBL at han var *SmackDown!*s nye kommentator.

## Referanser


## Eksterne lenker
* 
* 
* 
*
Sikker sex

**Sikker sex** handler om å redusere sannsynligheten for overføring av kjønnssykdommer, som klamydia eller hiv.

Kondom er det eneste som beskytter mot kjønnssykdommer. Hvis en bruker kondom ved samleie og oralsex, og en bruker kondomet på riktig måte, vil det beskytte fullstendig mot klamydia, mykoplasma, gonoré, hiv og trikomonas. Kondom gir også nesten 100 % beskyttelse mot syfilis og hepatitt.

## Se også
* Ubeskyttet sex

## Referanser
Cerin Amroth

**Cerin Amroth** er Amroths haug fra J.R.R. Tolkiens fiktiv verden Midgard. Haugen lå i hjerte av skogen og kongeriket Lothlórien, og haugen var bevokst av den vakre blomsten elanor. Kongens (Amroths) hus sto på denne haugen før han forsvant på letingen etter sin kjære Nimrodel. Det var også på denne haugen at Aragorn og Arwen lovet hverandre troskap århundrer etter, og det var her at Arwen valgte å dø etter at Aragorn allerede hadde dødd.
Karmsund bru

**Karmsund bru**, eller **Karmsund bro**, er en tofelts veibro på Europavei 134 som krysser Karmsundet. Broen forbinder øyen Karmøy med fastlandsdelen av Karmøy kommune. Broen ble åpnet 22. oktober 1955 av daværende kronprins Olav V.

Broen er 691 meter lang og består av 36 spenn. Hovedspennet er utført som fagverk og har en lengde på 184 meter. Seilingshøyden under broen er 46 meter, og konstruksjonen er utført i stål.

Den er tatt med i kulturminneplanen for Karmøy kommune og er en av få buebroer i Norge utført som klinket stålfagverk.

## Historikk
Prosjekteringen av Karmsund bru ble utført av Vegdirektoratets broavdeling.  hadde kontrakt på stålarbeidene, mens Christie & Opsahl AS utførte betongarbeidene.

Broen ble åpnet to år før den nært identiske «søsterbroen» Fredrikstad bru og ga fastlandsforbindelse mellom Karmøy og Haugalandet.

### Bompenger
Byggingen av Karmsund bru ble finansiert med bompenger. I de første fem årene etter åpningen var det bomstasjon på fastlandssiden, og også syklister måtte betale avgift. I februar 2009 ble det på nytt innført bompenger for passering av broen som ledd i finansieringen av Haugalandspakken.

### Nedleggelse av fergedriften
Ved åpningen av Karmsund bru ble fergetrafikken over Karmsundet avviklet. MF «Salhusfærgen» hadde i mange år vært en viktig del av den lokale infrastrukturen, men fergen var liten og hadde begrenset motorkapasitet. Ved sterk strøm i Karmsundet kunne dette medføre problemer for overfarten.

## Bildegalleri

Fil:Karmsund Bro under bygging.jpg|Under bygging.
Fil:Btd karmsundbrua.jpg|Sett fra luften.
Fil:Bø, Salhus 05.2010 - panoramio.jpg|Sett fra Bø.


## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
*
Kari Sverdrup

**Kari Woxholt Sverdrup** (født 1957) er en norsk forfatter og oversetter.

Sverdrup er utdannet lektor i religionshistorie og norsk, og har vært lærer i ungdomsskole og videregående skole, yrkesveileder og bokhandler. Hun skriver barne- og ungdomslitteratur. Hun debuterte i 1993 med ungdomsromanen *Hjemme er et annet sted*. Flere av bøkene hennes er oversatt til dansk og tysk. Sverdrup har vært forfatter og oversetter på fulltid siden 2008.

Kari Sverdrup var leder for forfatterforeningen Norske Barne- og Ungdomsbokforfattere i perioden 2004–2008, var nestleder fra 2001 til 2004, og satt i styret for organisasjonen fra 1997 til 2001. Hun har også hatt en rekke verv innen bok- og litteraturorganisasjoner, blant annet har hun vært styreleder for Foreningen !les fra 2005–2009. Sverdrup etablerte XYZ forlag i 2021. Fra 2022 har Kari Sverdrup vært styremedlem i Forfatterforbundet.

## Bibliografi
* *Hjemme er et annet sted* – ungdomsroman (1993)
* *Svarte netter, hvite dager* – ungdomsroman (1994)
* *Nattsvømmeren* – ungdomsroman (1995)
* *Den 13. sommeren* – barnebok (1996)
* *Vi var fem* – ungdomsroman (1997)
* *HIP* – ungdomsroman (1998)
* *Nattmåkene* – barnebok (1999)
* *Vinneren tar alt* – ungdomsroman (2000)
* *Verden, liksom* – ungdomsroman (2001)
* *Sets sang* – ungdomsroman (2003)
* *Gull-rot!* – billedbok (2004)
* *Hybelkaninene og den store støvsugerkrigen* – billedbok (2006)
* *Miraklenes tid er forbi* – ungdomsroman (2008)
* *Frem og tilbake er dobbelt så langt* – ungdomsroman (2009)
* *Tilfeldig engel* – ungdomsroman (2010)
* *Heksesot* – ungdomsroman (2011)
* *Kråkeslottet* – ungdomsroman (2012)
* *Gi meg et tegn!* – barnebok (2012)
* *Ikke en lyd* – barnebok (2013)
* *Midtsommermåne* – ungdomsroman (2013)
* *De udøde* – grøsser (2014)
* *Bare si det!* – barnebok (2014)
* *Glassroser* – barnebok (2016)
* *Ekstinkt* – roman, ung voksen (YA) (2021)
* *Lavendelhjerte* – roman, ung voksen (YA) (2022)
* *Fire dager før høstferien* – roman, ung voksen (YA) (2023)
* *Inn i natten* – roman, ung voksen (YA) (2024)

### Bidrag i antologier
* *Baksiden av månen* – novellesamling (2000)
* *Snakk om det* – fagbok (2002)

### Redaktør
* *Hypertekst*, red. og forfatter, Foreningen !les (2001)
* *Kartet og terrenget* – artikkelsamling om BU-litteratur (2006)

## Referanser


## Eksterne lenker
*  Kari Sverdrup i NRK Forfatter
*
Georg Frederik von Krogh (1687–1768)

**Georg Frederik von Krogh** (født 29. januar 1687 på Flahammer i Luster, død 29. april 1768 på Øye i Melhus) var en norsk offiser.

Han var sønn av kaptein Georg Frederik von Krogh ved ''Det Bergenhusiske Regiment'' og Birgitte Munthe Morgenstierne. 1708 ble han sekondløytnant og 1710 premierløytnant ved *det hvervede norske Infanteriregiment*. 1713 ble han sendt med en del av dette for å ta del i krigen i Sønderjylland og Nord-Tyskland, og gjorde under denne tjeneste som generaladjutant hos sin regimentssjef, generalmajor F. C. Cicignon. 1716 ble han kaptein og kom samtidig til C. H. Paulsens regiment, 1724 ble han major og sjef for Trondhjems Garnisonskompagni, 1731 oberstløytnant, 1740 oberst og sjef for 1. vesterlenske Regiment, 1752 generalmajor, 1753 kommandant på Frederikssten, 1758 kommanderende general nordenfjells, og 1764 dessuten kommandant i Trondheim. 1759 ble han utnevnt til generalløytnant, 1760 hvit ridder. 1765 tok han avskjed. 

Han var gift med Hedevig Augusta Brüggemann (1707&ndash;40). Deres etterkommere i Danmark fikk anerkjennelse som dansk adel 1873.

## Referanser


## Kilder
* Dansk Biografisk Leksikon
Vesterbrua

**Vesterbrua**, også kalt Vesterveibrua eller Gartnerløkka bro, er en veibro på europavei 18 i Kristiansand. Den strekker seg fra utløpet fra Baneheitunnelen ved Gartnerløkka i øst til Vesterveien ved utsiktspunktet Rundingen i vest. Her skifter skiltingen fra europavei 18 til europavei 39. Broen er en kassebro i betong med 18 spenn, der største spenn er 46 meter. Vesterbrua er 679 meter lang og ble åpnet i 1980.  

Broen hadde opprinnelig to kjørefelt, men ble merket om i 2013. For å øke kapasiteten inn mot sentrum fikk broen to felt østover og ett felt vestover. Den endrede oppmerkingen betyr at feltene på broen er smalere enn vanlig. I østgående retning er det ytterste feltet 3,25 meter, mens det innerste kun er 2,40 meter bredt. I vestgåenderetning er kjørefeltet 3,35 meter bredt.


Fil:Vesterbrua 02.jpg|Vesterbrua sett fra vest
Fil:Gartnerløkka KRS IMG.jpg|Vesterbrua fra øst


## Referanser


## Se også
*Gamle Vesterbroa

*Liste over broer i Norge
*Liste over broer i Norge etter lengde
Vesterlenske infanteriregiment

**Vesterlenske infanteriregiment** var en norsk militæravdeling som var etablert i to perioder med 71 års mellomrom. Regimentet ble trolig opprettet første gang i 1658 og andre gang i 1789. Regimentet hadde base i Kristiansand.

Ved reskript av 24. desember 1718 ble det delt i 1. vesterlenske infanteriregiment og 2. vesterlenske infanteriregiment. 
Ved reskript av 9. januar 1789 ble disse to avdelingene slått sammen igjen til et nytt Vesterlenske infanteriregiment, som kom til å bestå av to gevorbne og tre nasjonale bataljoner med i alt 19 kompanier. Regimentet ble nedlagt for andre gang 3. juli 1817.

Under forberedelsene til Riksforsamlingen i 1814 oppnevnte regimentet, på samme måte som øvrige militæravdelinger, to medlemmer av Den grunnlovgivende forsamling: major Just Henrik Ely og soldat Omund Bjørnsen Birkeland.

Et arkiv etter Vesterlenske infanteriregment finnes i Riksarkivet. Arkivet er på nesten 3 hyllemeter og dekker perioden 1717-1817. Det inneholder blant annet kopibøker, innkomne brev og regnskaper. Her er også dokumenter om Napoleonskrigen og om soldatlegdene, samt noen mannskapsruller.

Også i Statsarkivet i Kristiansand finnes det et arkiv etter Vesterlenske infanteriregment. Dette arkivet dekker perioden 1777-1818. Her finnes kopibøker, ordrebøker og materiale om soldatlegdene, samt en enkelt mannskapsrulle. Katalog over begge arkivene finnes på Arkivportalen.

I arkivet etter Kommanderende general (KG I) med Det norske krigsdirektorium finnes det militære ruller for 1. vesterlenske infanteriregiment fra 1718-1767 og for 2. vesterlenske infanteriregiment 1748-1765. Disse rullene er publisert på Digitalarkivet. I arkivet etter Generalitets- og kommissariatskollegiet/Det kongelige norske kommissariatskollegium finnes det ruller fra tiden 1766-1812.
## Referanser


## Eksterne lenker
* Katalog over arkivet etter Vesterlenske infanteriregiment i Riksarkivet i Arkivportalen 
* Katalog over arkivet etter Vesterlenske infanteriregiment i Statsarkivet i Kristiansand i Arkivportalen 
* Militære ruller publisert på Digitalarkivet
1. vesterlenske infanteriregiment

**1. vesterlenske infanteriregiment** var en norsk militæravdeling. Den ble opprettet ved reskript av 24. desember 1718, da Vesterlenske infanteriregiment ble delt i to. Regimentet bestod av 13 kompanier, og fra 13. september 1747 til 5. juli 1764 av 17 kompanier, som ble rekruttert fra Telemark, Aust- og Vest-Agder. Regimentet ble slått sammen med 2. vesterlenske regiment til et nytt Vesterlenske regiment ved reskript av 9. januar 1789.

## Kompanier
Antallet kompanier i regimentet varierte. I 1766 var regimentet redusert til 6 kompanier og regimentet ble midlertidig slått sammen med 2. vesterlenske regiment før det ble etablert på nytt med 12 kompanier:

* 1. Nedeneske kompani
* 2. Nedeneske kompani
* 3. Nedeneske kompani
* Bamleske kompani
* 1. Telemarkske kompani
* 2. Telemarkske kompani
* 3. Telemarkske kompani
* N. Telemarkske kompani
* 1. Mandalske kompani
* 2. Mandalske kompani
* 1. Raabygdelagske kompani
* 2. Raabygdelagske kompani

## Se også
* Vesterlenske infanteriregiment
* 2. vesterlenske infanteriregiment

## Referanser
Hagelsundbrua

**Hagelsundbrua** er en hengebro som forbinder øyen Flatøy i Alver med tettstedet Knarvik i Alver kommune i Vestland. 

Broen er 623 meter lang, og hovedspennet er på 250 meter. Seilingshøyden er 50 meter. Broen er en del av europavei 39. Byggingen startet i 1978, og broen ble åpnet 1. april 1982. Den var en av broene i prosjektet «Salhus-Flatøy-broene». De to andre broene i prosjektet var Krossnessundbrua og Nordhordlandsbrua.

## Se også
* Nordhordlandsbrua
* Krossnessundet bru
* Liste over broer i Norge
* Liste over broer i Norge etter lengde

## Eksterne lenker
*
Einar Lasse Kolsrud

**Einar Lasse Kolsrud** (født 1959) er en norsk billedkunstner og illustratør.

Kolsrud har sin utdannelse og diplomoppgave fra kunst- og håndverksskolen i Oslo, der han gikk på grafisk linje fra 1981 til 1985. Han har som avistegner blant annet tegnet for Morgenbladet i 1980-årene. Siden har han arbeidet mest med rein billedkunst, særlig grafikk. Lasse Kolsrud har blant annet samarbeidet med sin kone, billedkunstneren Gunhild Vegge, om en rekke fargetresnitt med stiliserte og humoristiske motiver. I 2002 illustrerte de poeten Henning Kramer Dahls barnebok *Treet som ikke sto stille*.

Lasse Kolsrud har deltatt på en rekke utstillinger, mottatt flere offentlige stipender og hatt flere verv i norske kunstnerorganisasjoner, blant annet i Tegnerforbundet og for Norsk kulturråd. Vegge og Kolsrud er innkjøpt av Norsk kulturråd, Nasjonalgalleriet, Nord-Trøndelag Fylkesgalleri, Norsk Skogmuseum og Haugesund Billedgalleri.

Lasse Kolsrud bor og arbeider i Oslo. Han spiller også musikk i garasjebandet The Good Guys Band. Tidligere spilte han gitar og sang i Grill Bill and The Hot Dogs.

## Referanser


## Eksterne lenker
* Fargetresnitt av Lasse Kolsrud og Gunhild Vegge
* Intervju i Telemarkavisa 2003
* Kort utstillingsbiografi
The Glimmer Twins

**The Glimmer Twins** er et pseudonym som Mick Jagger og Keith Richards har brukt som produsenter på flere Rolling Stones-album.

Ideen til navnet skal ha oppstått etter et feriecruise som de to tok til Sør-Amerika i 1973 sammen med sine kjærester Bianca Jagger og Anita Pallenberg. Under måltidene om bord ble de sittende sammen med et eldre engelsk par som mente å dra kjensel på sine bordfeller, men ikke kunne huske hvor de hadde dem fra. Jagger og Richards moret seg over situasjonen, og nekta å si noe. Paret ba dem flere ganger om å gi dem et hint («just give us a glimmer»)..

Pseudonymet *The Glimmer Twins* opptrer første gang på albumet *[[It's Only Rock 'n Roll (album)|It's Only Rock 'n Roll]]* i 1974, etter at Jagger og Richards overtok ansvaret for produksjonen etter Jimmy Miller. Det ble den gang ikke gitt noen forklaring på hvem som skjulte seg bak.

## Album produsert av The Glimmer Twins

* *[[It's Only Rock 'n Roll (album)|It's Only Rock 'n Roll]]*
* *[[Black and Blue (album)|Black and Blue]]*
* *[[Love You Live]]*
* *[[Some Girls]]* 
* *[[Emotional Rescue]]*
* *[[Sucking in the Seventies]]*
* *[[Tattoo You]]*
* *[["Still Life" (American Concert 1981)]]*
* *[[Undercover]]* (Co-producent Chris Kimsey)
* *[[Dirty Work]]* (Co-produsent Steve Lillywhite)
* *[[Steel Wheels]]* (Co-produsent Chris Kimsey)
* *[[Flashpoint]]* (Co-produsent Chris Kimsey)
* *[[Voodoo Lounge]]* (Co-produsent Don Was)
* *[[Stripped (Rolling Stones-album)|Stripped]]* (Co-produsent Don Was)
* *[[Bridges to Babylon]]* (Co-produsent Don Was; etc)
* *[[No Security]]*
* *[[Live Licks]]*
* *[[A Bigger Bang]]* (Co-produsent Don Was)

## Referanser
Unit Link

**Unit Link** er en form for sparing/forsikring i livrente, pensjon eller fondskonto hvor spareren selv bestemmer plasseringen av hele eller deler av innskuddet/premien.

Mens sparing eller forsikring tradisjonelt er knyttet til en gitt rente eller garantert minsteavkastning fra en bank eller forsikringsselskap, er avkastningen for Unit Link-investeringer knyttet til den aktuelle avkastningen som spareren oppnår gjennom sine plasseringsvalg.

I motsetning til tradisjonelle spare- og forsikringsløsninger hvor institusjonene helt og fullt styrer plasseringene, gir Unit Link kunden en viss frihet og innflytelse på hvordan midlene plasseres. «Friheten» er vanligvis begrenset til et gitt utvalg av aksje-, obligasjons- eller pengemarkedsfond som er valgt/styrt av den enkelte institusjon.

Normalt betraktes Unit Link-løsninger som plasseringer med høyere risiko, men også høyere avkastningspotensial enn midler som plasseres i tråd med bankens/forsikringsselskapets normale investeringsstrategier for spare- og pensjonskapital.
Get Fuzzy

**Get Fuzzy** er en amerikansk tegneserie som blir skrevet og tegnet av Darby Conley. Serien om handler om det som skjer med en reklamemann i Boston, Rob Wilco, og hans to antropomorfe dyr, katten Bucky Katt og hunden Satchel Pooch. Tegneserien ble første gang trykket i 1999 og blir nå sett i over 200 dagsaviser over hele USA, kommer også ut i Norge. Serien er under utvikling for å bli filmatisert.

Tegneseriens humor oppstår i konfliktområdet mellom Bucky og Satchels personligheter som er ekstreme stereotyper av hund og katt. Den søte, tillitsfulle og svært naive Satchel blir stadig utsatt og utnyttet av den tidvis grusomme, selvsentrerte og ikke helt skarpe Bucky. Rob blir gående i midten og forsøker å forsone de to, og blir ofte frustrerte av dem, spesielt for å leve med Buckys destruktive natur og generelle ondskapsfullhet.

Katten har bare én hoggtann og hunden bærer armbåndsur.

## Eksterne lenker
* Dagstriper og arkiv
* Get Fuzzy hyldningsside
* Get Fuzzy hyldningsside
* NCS Awards – priser
* Informasjon om den kommende Get Fuzzy-filmen
Fyksesund bru

**Fyksesundbrua** er en veibro (hengebro) over Fyksesundet på fylkesvei 79 mellom Øystese og Ålvik i Kvam kommune, Hordaland. Broen er 344 meter lang, og største spenn er på 230 meter. Broen som har en fri høyde på 28 meter, ble åpnet av daværende kronprins Olav 9. oktober 1937. 

Den ble da regnet som Nord-Europas lengste hengebro. Den var tegnet av broingeniør Olaf Stang (1871–1956). Det østre brotårnet står midt i steinmassene etter at ti millioner m3 stein raste ut under et jordskred fra 480 meters høyde.

Broen er i dag lysregulert med bare ett kjørefelt. Stålet ble levert og montert av Erik Ruud`s Mekaniske verksted i Oslo.

## Bildegalleri

Fil:URN NBN no-nb digifoto AE0000021270 0001 F 01.jpg|Fyksesund bru, Kvam
Fil:URN NBN no-nb digifoto 20161128 00003 NB NKF P 11 51 004.jpg|Fyksesund bru, Kvam, 1954
Fil:Fyksesundbroa.jpg|Fyksesundbrua


## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
* Fyksesundbrua i 1937
* Nicolas Janberg's structurae
* Fyksesund bru, Digitalt fortalt
* Noregs lengste streik, Digitalt fortalt
* Foto, Nasjonalbiblioteket
John Tverdahl

**John Egil Tverdahl** (født 1890 i Trondheim, død 1969) var en norsk arkitekt. Tverdahl var utdannet ved Trondheim tekniske læreanstalt 1913. Arbeidet hos arkitekt Johan Osness 1913–1916 og hos arkitekt Einar Oscar Schou 1916–1917. Fra 1917 arbeidet han som domkirkearkitekt Olaf Nordhagens assistent ved Nidaros domkirkes restaureringsarbeider. Han utførte bl.a. detaljtegninger for det store rosevindufeltet på vestfronten. Han nedla dessuten et verdifullt arbeide i ordning og systematisering av skulptur- og steinsamlingen, med arkivkort, tegninger og fotos av hvert fragment. Etter Nordhagens død ledet Tverdahl restaureringsarbeidet 1926–1930 som konstituert domkirkearkitekt. Han deltok i arkitektkonkurransen 1929 om fullføringen av Nidarosdomen, som ble vunnet av Helge Thiis. Fra 1930 hadde Tverdahl egen praksis i Trondheim. Han samarbeidet med Thiis, som gjerne ville dra nytte av hans bygningsarkeologiske kunnskaper og sørget for at han fikk et eget kontor ved restaureringen. Han var medarbeider for arkitekt Gerhard Fischer under dennes bygningsarkeologiske undersøkelser av Nidarosdomen 1936–1942.

Tverdahl målte opp mange kirker, og ledet restaureringen av flere av dem, f.eks. Edøy gamle kirke og Øverdalen kirke. Dessuten restaurerte han Selbu kirke 1935–1963. I tillegg tegnet han selv en rekke kirker.

## Kirker og kapeller tegnet av Tverdahl
(Innvielsesår i parentes)

* St. Olavs kapell, Stiklestad (1930) 
*Soknedal kirke (1933)
* Hessdalen kirke (1940)
* Den gode hyrdes kapell, Orkanger (1955)
* Bjugn kirke (1956)
* Stugudal kapell (1957)
* Fagerhaug kirke (1959; egentlig et ombygget bedehus)
* Hitterdal kapell (1959)
* Ingdalen kirke (1960)
* Lovund kirke (1960)
* Nerskogen kapell (1962)
* Aldersund kirke (1971)
*

## Eksterne lenker
* John Tverdahl i Norsk kunstnerleksikon
* John Egil Tverdahl i Store norske leksikon
Eldste

**Eldste** er en betegnelse som brukes i visse sammenhenger om en person som har et ansvarsfullt verv. Betegnelsen eldste sikter gjerne til at de som har stillingen må ha nådd en viss alder eller modenhet, selv om det ikke nødvendigvis betyr at de rent bokstavelig må ha nådd en bestemt alder. Tittelen eldste (på gresk *presbyteros*, fransk *anciens* og engelsk *elders*) brukes både som urkirkelig æres- og embetstittel, overtatt fra jødedommen, om formann for et gilde eller laug og andre styrende funksjoner.

## Betydning
Betegnelsen har vært brukt både i administrasjonen i en stat, om personer som har lærestillinger, om personer som har ledende stillinger i stammer, og om verv i enkelte religioner. Det er da vanligvis snakk om trossamfunn som ikke har prester. Tittelen ble brukt av reformatoren Jean Calvin om medlemmene av menighetsråd.

## Eldste i Bibelen
Det hebraiske ordet *zaqẹn* og det greske *presbỵteros* i Bibelen betyr «eldre mann» eller «eldste», og er ofte brukt som en betegnelse på menn med spesielt privilegerte oppgaver.

### I det gamle Israel
Det gamle Israel-folket som levde i Kanaan før Kristus, og som hele Tanákh (Det gamle testamente) dreier seg om, hadde patriarker, dommere og konger blant seg som tok ledelsen. På lokalt plan, i landsbyer og byer var mange av mennene, men ikke alle, utnevnt til å virke som eldste, og skulle og ta hånd om ro og orden, dømme overtredere og avgjøre saker som angikk befolkningen. Disse omtales i Bibelen som «Israels eldste», «forsamlingens eldste», «mitt folks eldste» og «landets eldste». Om det var en større by, holdt de eldste gjerne råd ved byporten (5. Mosebok 16:18-20; Josva 20:4).

De jødiske eldste ser ut til å ha hatt noenlunde samme funksjon på Jesu tid, og det nevnes at «folkets eldsteråd» eller «Rådet» i Jerusalem stod bak mye av motstanden Jesus og disiplene møtte (Apostlenes gjerninger 22:5; Lukas 22:66).

### I den kristne menighet
Paulus tjente i det første århundre som omreisende eldste, og skrev flere brev til eldsterådene i lokale kristne menigheter rundt omkring i middelhavslandene. Timoteus, Titus og andre ledende kristne ble bemyndiget til å utnevne eldste «i by etter by» på vegne av apostelrådet i Jerusalem (Titus 1:5).

## Referanser


## Se også
* Oldermann
* Ealdorman
Replikator

En **replikator** er en enhet som kan lage en eller flere kopier av seg selv. En skiller mellom to typer replikatorer, direkte og indirekte:

***Direkte** replikatorer inneholder informasjon om å bygge en ny versjon av seg selv.   
***Indirekte** replikatorer koder for, eller bidrar til å kode for, en enhet som kan lagre og kopiere replikatorer. 

Eksempler på direkte replikatorer er prioner. Prioner er proteiner som kan omdanne andre proteiner de støter på til prioner. 
Indirekte replikatorer er langt vanligere. De mest kjente er gener. Gener koder for å bygge organismer, som igjen produserer etterkommere som inneholder kopier av opphavets gener. En annen typer av indirekte replikatorer er memer. Memer er enheten for kulturell arv. Gjennom koevolusjon med gener har memene utviklet hjerner hos mennesker og andre virveldyr til å kunne ta imot, lagre, bruke og (hos mennesket) aktivt videresende memer.

## Se også
*DNA
*Replikasjon
Kanon (andre betydninger)

En **kanon** kan være

* Kanon, et våpen
* Skriftgrad, den typografiske betegnelsen på skriftstørrelse
* Bibelens kanon, et fastlagt utvalg religiøse tekster 
* Kanon (kultur), et utvalg klassiske tekster eller andre kunstverk
* Fiktiv kanon, et litterært verk 
* Kanon (musikk), en musikalsk form, typisk for flerstemmig sang
* Kanon (album), musikkalbum av Gitarkameratene
Newswire

**Newswire** var et norsk nyhetsbyrå, etablert i 1992, opphørt i 2019. 

Newswire varr ifølge egenomtalen verdens første oppdragsfinansierte nyhetsbyrå. De identifiserte, skrev og distribuerte nyhetssaker som kunder i privat og offentlig sektor ønsket at media tok opp, og som mediene ville benytte. 

Newswire ble betalt av sine kunder, og leverte stoffet gratis til mediene. Dette skilte dem fra tradisjonelle nyhetsbyråer som NTB, som hovesakelig er betalt av mediene selv. 

Som oppdragsfinansiert nyhetsbyrå lå Newswires utfordring i å overkomme medienes naturlige skepsis til stoff som var kjøpt og betalt. De oppga derfor alltid hvem som har betalt for artiklene.

Newswire ble etablert av Christopher Hoelfeldt-Lund. 

Byrået gikk konkurs i 2019.

## Referanser


## Eksterne lenker
* «Gikk konkurs med eget selskap etter nesten 30 år: - Det siste året har vært slitsomt», omtale på *kampanje.com* 14. november 2019. (Besøkt 30. april 2020)
Christopher Hoelfeldt-Lund

**Christopher Henrik Hoelfeldt-Lund** (født 1953) er en norsk journalist. Han grunnlag og ledet nyhetsbyrået Newswire. 
 
Han begynte i 1974 i Associated Press i Oslo, og har senere arbeidet i NTB. Deretter ble han Norden-sjef for United Press International (UPI) i Stockholm, før han flyttet til London for å inngå i ledelsen for UPI i Europa. Han deltok deretter i etableringen av CNN i Europa. 
 
Han ledet UPIs Norden-kontor da de var først ute med nyheten om katastrofen ved kjernekraftverket i Tsjernobyl i 1986. 

Hoelfeldt-Lund ledet Newswire til det gikk konkurs i 2019.

## Referanser
Badekar

Et **badekar** er et porselenlagd komfortmøbel som fylles med vann og er mest til å ivareta kroppslig hygiene.

De første badekarene stammer fra den gamle romertiden der de rike hjemmene var preget av utsmykkede baderom med fliser, bilder og fine vinduer.

## Typer
### Badekar med løveføtter
På slutten av 1800-tallet ble et badekar med løveføtter ansett som et luksusobjekt. Opprinnelig ble det laget av støpejern og dekket med porselen. Moderne teknologi har bidratt til å redusere kostnadene for badekar med løveføtter, som nå kan lages av glassfiber, akryl eller andre moderne materialer. Et badekar med løveføtter krever vanligvis mer vann enn et standardbad, fordi det vanligvis er større i størrelse.  

### Boblebad
Boblebad ble først populære i USA på 1960- og 1970-tallet. Spa eller boblebad kalles også "jacuzzi", siden dette ordet ble vanlig etter at produsenten av sanitærutstyr Jacuzzi introduserte "Spa-Jacuzzi" i 1968. Luftbobler kan komme inn i dysene ved hjelp av en Venturi-pumpe for å lede luften.  

### Barnebadekar
Et barnebadekar brukes til å bade spedbarn, spesielt de som ennå ikke er gamle nok til å sitte alene. Det kan være enten et lite frittstående badekar som fylles med vann fra en annen kilde, eller et apparat for å støtte barnet, som plasseres i et standardbadekar. Mange er designet slik at barnet kan lene seg tilbake, med hodet over vannet.  

### Oppblåsbare badekar
Et oppblåsbart badekar er et spesialisert, bærbart badekar som kan brukes både innendørs og utendørs. De er spesielt godt egnet for bad som har dusj, men ingen innebygde badekar. De er også rimelige og plassbesparende. Noen modeller har innebygde tilbehør som puter, ryggenstøtter og/eller armlener som blåses opp med luft, og noen modeller har til og med koppholdere. Oppblåsbare badekar består vanligvis av mange små oppblåsbare deler som sammen danner et badekar.

## Se også
* Våtrom

## Referanser


## Eksterne lenker
*
Sandstein

**Sandstein** eller **sandsten** er en sedimentær bergart dannet av sandkorn (0,0625 til 2 mm) bundet sammen ved et bindemiddel. I likhet med vanlig sand, er hovedbestanddelen kvarts og feltspat, siden dette er de vanligste mineralene i jordskorpa. Bindemidlet er oftest kvarts, kalk eller leire. Fargen varierer vanligvis fra gråhvit til rødbrun. Sandstein med mye feltspat kalles *arkose* (grovkornet, rødlig) eller *gråvakke* (finkornet, grågrønn). Sandstein finnes flere steder i Norge, blant annet i Oslofeltet, på Vestlandet og i Trøndelag. Sandsteiner utgjør omtrent 20–25 % av alle sedimentære bergarter.

Bergformasjoner som hovedsakelig består av sandstein tillater vanligvis perkolering av vann og andre væsker og er porøse nok til å lagre store mengder, noe som gjør dem til verdifulle akviferer og petroleumsreservoarer.

Kvartsholdig sandstein kan endres til kvartsitt gjennom geologisk metamorfose, vanligvis relatert til tektonisk kompresjon i fjellkjedefolding.

## Anvendelse

Sandstein er mye brukt som bygningsstein. En del sandsteiner er meget hardføre, men sandsteiner med kalk som bindemiddel forvitrer lett ved påvirkning av sur nedbør.

Fra gammelt av også brukt til kvernsteiner, slipesteiner og bryner. De bygdene som hadde rett sort sandstein, hadde god sysselsetting med å bryte og forme disse, blant annet i Sogn og Selbu.

Noen sandsteiner er porøse, idet mellomrommet mellom sandkornene ikke er helt fylt av bindemidlet. Disse kan holde vann eller petroleum, og er viktige reservoarbergarter ved olje- og gassutvinning, blant annet ved Statfjord og Trollfeltet i Nordsjøen.

## Referanser


## Litteratur
* Pettijohn F.J.; Potter, P.E. & Siever, R. (1987): *Sand and sandstone*, 2. utg., Springer-Verlag. ISBN 0-387-96350-2.
* Scholle, P.A. (1978): *A Color illustrated guide to constituents, textures, cements, and porosities of sandstones and associated rocks*, American Association of Petroleum Geologists Memoir no. 28. ISBN 0-89181-304-7.
* Scholle, P.A. & Spearing, D. (1982): *Sandstone depositional environments: clastic terrigenous sediments*, American Association of Petroleum Geologists Memoir no. 31. ISBN 0-89181-307-1.

## Se også
* Liste over bergarter
* Ringerikssandstein

## Eksterne lenker

* «Sandstein» , *Norges geologiske undersøkelser (NGU)*
* «Sandstein», *Geologiskolen*, Universitetet i Tromsø
Virvelløse dyr

I tradisjonell systematikk har betegnelsen blitt brukt om en parafyletisk samling av alle dyr som mangler en ryggsøyle.

**Virvelløse dyr**, eller **invertebrater**, er et samlebegrep for alle dyr som mangler en ryggsøyle. De fleste virvelløse dyr er protostomier.
Blant disse er bløtdyr, leddyr, leddormer og flatormer de dominerende gruppene.

Ser man bort ifra de egenskapene som man finner hos *alle* dyr, og at virvelløse dyr mangler de egenskapene som kjennetegner virveldyr, fins det ikke noen fellestrekk for virvelløse dyr. Virvelløse dyr omfatter alt fra svamper og maneter til muslinger, insekter og sekkdyr, og variasjonen i kroppsbygninger er mye større enn blant virveldyrene.

Virvelløse dyr omtales ofte som «evertebrater» eller «invertebrater»). Dette er imidlertid ikke et «vitenskapelig» navn i samme betydning som navn på de store dyregruppene. De virvelløse dyrene er uten tvil en parafyletisk gruppe, og regnes ikke som et formelt taxon. Begrepet er likevel fremdeles i bruk i biologien, for eksempel i økologien, som en bekvem forkortelse for «alle slags forholdsvis små dyr som ikke er virveldyr». Når man for eksempel sier at størfisker lever av «bunnlevende virvelløse», så kan dette betegne bl.a. små krepsdyr, leddormer, slimormer og snegler.

## Referanser


## Eksterne lenker
*
Sjakkbrett

Et **sjakkbrett** er brettet som blir brukt i spillet sjakk og dam. Det kan også brukes i en rekke andre spill som for eksempel Othello. Brettet består av 64 felt, 32 lyse og 32 mørke felt. De er plassert slik at annethvert felt er mørkt og annethvert felt er lyst. Brettet sett fra spilleren med de hvite brikkenes side består av åtte vertikale kolonner med linjer fra *a* til *h* (venstre mot høyre), og åtte horisontale kolonner med rader fra *1* til *8* (fra bunn til topp).

Fargene kalles for «svarte» og «hvite» (eller «mørke» og «lyse»). Vanligvis er de svarte feltene og brikkene brune. 

Brettet skal alltid være plassert slik at feltet nede på høyre hjørne på raden nærmest den enkelte spiller er lyst. (”bright on right”).Størrelsen på brettet er vanligvis valgt ut ifra størrelsesforholdet til sjakkbrikkene som benyttes og motsatt. Ett brett med felter som er omtrent 1,25 til 1,3 ganger bredere enn diameteren til kongens sokkel foretrekkes.

## Mønster i heraldikk og slektshistorie

Figurene på sjakkbrettet med de kvadratiske rutene lagt inntil hverandre, har gitt navn til uttrykkene «sjakkbrettmønster», «sjakkmønster» og dansk «skaktavl». Disse uttrykkene brukes i heraldikk og slektshistorie for å beskrive figurer i våpenskjold, henholdsvis som slektsnavn dannet av slektsvåpenet (talende våpen). I beskrivelser (blasonering) av våpenskjold betyr disse uttrykkene at rutene er vekselvis sølv/hvite og svarte, dersom annet ikke er sagt. Rutene er ikke alltid helt kvadratiske i avbildninger av våpenskjold. Sjakkbrettmønsteret kan være på en figur i våpenskjold eller som bunn/bakgrunn. Dette mønsteret på en skråbjelke i skjoldet, brukes både av en norsk slekt kalt Skaktavl, og av en dansk slekt Friis. Den dansk-norske slekten Rosenkrantz har en sjakkbrettmønstret skråbjelke i to av skjoldets fire felter.

## Eksterne lenker
* MathWorld – Chessboard
Koevolusjon

**Koevolusjon** er gjensidig evolusjonær påvirkning mellom to eller flere ulike arter. Hver part i et slikt tilfelle utøver selektivt press på de andre partene, og blir derfor en drivkraft for tilpassinger og utvikling.

Selve uttrykket «koevolusjon» ble første gang brukt i 1964 da Paul Erlich og Peter Raven publiserte en banebrytende artikkel om gjensidig påvirkning i utvikling av insekt og planter. Eksempler på plante/insekt-koevolusjon er blant annet mutualismen mellom oksehornakasietreet og maurslekten *[[Pseudomyrmex]]* – mauren bor på planten og forsvarer den aggressivt mot alle dyr som måtte finne det for godt å prøve å spise den. Som lønn for dette forsyner akasien de med næring i form av nektar og gule klumper med fett og protein.

## Kilder
* Dawkins, Richard: *The Blind Watchmaker*
* Giske, Jarl & Jacobsen, Per: *Evolusjon og økologi – en innføring*
Tromøybrua

**Tromøybrua** (lokalt: **Tromøybroa**) er en hengebro som går over Tromøysundet øst for Arendal, den er en del av fylkesvei 409, og forbinder øya Tromøy med fastlandet. 

## Byggingen

## Spesifikasjoner og statistikk
Brua er 400 meter lang, og største spenn er 240 meter. Til sammen har brua 12 spenn, med seilingshøyde 37 meter. Årsdøgnstrafikk (ÅDT) i 2001 var omtrent 7&nbsp;500, og trafikken hadde da siden 1990 hatt en årlig vekst på 3,4%. I 2008 var ÅDT på omtrent 8&nbsp;350. Broa tåler 50 tonns vogntog med normal aksellast på hver side av brua.

## Gang- og sykkelvei
I løpet av 2012 ble en ny gang- og sykkelvei ferdigstilt hengende på utsiden av selve brua på vestsiden. Bredden er 2,5 meter, og med et 160 centimeter høyt rekkverk på begge sider. På grunn av vektproblemer blir underlaget laget av gitter i stål, for å forhindre for høy vekt, og ansamling av snø/is. Gang- og sykkelveien er påkoblet eksisterende gang- og sykkelveier på begge sider av brua, og fører til sammenhengende gang- og sykkelvei fra Arendal sentrum til vestre deler av Tromøy. Kostnadsrammen på prosjektet er 30 millioner norske kroner.

I tillegg blir brua sikret samme år for å hindre personer som vil begå selvmord fra å hoppe fra brua, da det tidligere har vært flere tilfeller av dette.


Fil:Tromøybro3.jpg|Tromøybrua, fra Tromøy 
Fil:Batteriet IMG0989.JPG|Tromøysund med Tromøybrua i bakgrunnen


## Spesielle hendelser
28.juli 1994 ble verdens første dokumenterte pendelhopp ("rope swing") utført fra Tromøybrua.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* Tromøybrua på broer.no
* Åpningen av Tromøybrua på YouTube (video)
* Arendal kommune – Ukas postkort: Tromøybrua

__NOTOC__
Veracruz (by)

**Veracruz** er en av de største havnebyene i Mexico, og befinner seg i delstaten med samme navn. Etter Tampico og Coatzacoalcos-Minatitlán er det den største byen på Mexicos Gulfkyst. Den befinner seg 105 kilometer fra delstatshovedstaden Xalapa. Befolkningen ligger på ca. 500&nbsp;000 (2000). Byen kalles ofte Puerto de Veracruz (Havna Veracruz) for å skille den fra delstaten Veracruz. Innbyggerne kalles *jarochos*. Dette var den først spanske byen på det amerikanske fastlandet.

## Historie
Havnebyen ble grunnlagt av Mexicos erobrer Hernán Cortés da han steg i land langfredag 1519. Han ga stedet navnet *La Villa Rica de la Vera Cruz*; «den rike byen av det sanne kors». Spanjolene ble der mottatt av ambassadører for Moctezuma II. Cortés' «Villa Rica» ligger 60 km nord for dagens Veracruz og ble forlatt etter noen år (på grunn av mangel på ferskvann og fare for oversvømmelse). Som leder for en ekspedisjon fra Cubas guvernør hadde ikke Cortés lov til å erobre nytt land, men som representant for den spansk byen Villa Rica de la Vera Cruz kunne han gjøre krav på nytt land på vegne av den spanske kronen. brukte 83 dager på den 600 km lange turen til aztekenes hovedstad Tenochtitlan (dagens Mexico by).

Dagens Veracruz ble grunnlagt i 1599. Dette ble etterhvert hovedutskipningshavna for sølvet fra de meksikanske gruvene til Spania. Også rikdommene fra den spanske kolonien Filippinene ble fraktet over Stillehavet til Acapulco, fraktet over land via Mexico by til Veracruz, og så fraktet over Atlanterhavet til Spania. Dette gjorde Veracruz til et attraktivt mål for engelske og franske pirater som herjet i Karibien, og i 1653 og 1712 ble byen plyndret av pirater. For å motvirke truslene ble den store festningen San Juan de Ulúa bygd på en øy i havna i 1565 og utvidet betydelig utover i kolonitida.

De siste spanske styrkene etter den meksikanske uavhengighetskrigen forlot Mexico fra Veracruz i 1825. I 1838 ble byen okkupert av franskmennene.

## Kultur
Innbyggerne i byen kalles «jarochos», og er kjent for å svære morsomme, livsglade og festglade. I februar feirer de karnevalet, som er en heidundrende sak med parader, rytmisk «danzon» og «son jarocho» osv. Kjøkkenet i Veracruz er spesialisert på sjømat, og her spises «cocteles», skalldyr overhelt med skarp saus, og «pescado a al veracruzana», fisk i en skarp tomatsaus.

## Interessant å se
Festningen San Juán de Ulúa har Mexicos eldste kirke, kapellet San Francisco, og en lang rekke murer, bastioner og historiske bygninger. Bastionen Baluarte de Santiago er en annen del av befestningene som skulle beskytte byen. Sentrum er sentrert rundt Zócalo, stortorget, med domkirken parroquía i kolonistil. Mot havna ligger strandpromenaden Malecón, hvor jarocho'ene spaserer i skumringstimen. Strendene nærmest byen er for forurenset til å anbefales, men lengre ut ligger det flotte strender.

## Referanser
Undercover

***Undercover*** er et album som ble utgitt av The Rolling Stones i 1983. Det viser gruppens forsøk på å tilpasse seg nye trender.

Opptakene begynte i Paris i november 1982, rett etter bandets europaturné, og ble fullført i New York i august 1983. Produksjonen ble langvarig og slitsom, mye på grunn av de tiltakende motsetningene mellom Mick Jagger og Keith Richards. Jagger var innstilt på å prøve ut nye stilarter, mens Richards ville holde fast ved bandets røtter i rock og blues. Denne motsetningen skulle bli enda tydeligere de påfølgende årene.

Tekstene på *Undercover* er blant gruppens mest dystre og makabre. Tittellåten er noe så sjeldent som en politisk tekst fra The Rolling Stones og forteller om det hemmelige politiets behandling av opposisjonelle verden over, med spesiell referanse til Latin-Amerika.

Det originale LP-coveret avbildet en naken modell med påklistrete merker. Dersom en fjernet merkene, kom geometriske figurer til syne.

*Undercover* høstet generelt gode kritikker da det kom ut i november 1983. Mange kritikere var imidlertid negative til bandets nyorientering mot discomusikken, blant annet med bruk av synthesizer, og albumet har i ettertid blitt regnet blant The Rolling Stones' svakeste.

*Undercover* nådde fjerdeplass i USA, tredjeplass i Storbritannia og tredjeplass på VG-lista i november 1983, bak Macca og Dylan.

## Sporliste
Alle låter skrevet av Mick Jagger og Keith Richards, med mindre noe annet er oppgitt.
;Side én
#«Undercover of the Night» – 4:32
#«She Was Hot» – 4:41
#«Tie You Up (The Pain of Love)» – 4:16
#«Wanna Hold You» – 3:52
#«Feel on Baby» – 5:07
;Side to
#«Too Much Blood» – 6:14
#«Pretty Beat Up» (Jagger/Richards/Ron Wood) – 4:04
#«Too Tough» – 3:52
#«All the Way Down» – 3:14
#«It Must Be Hell» – 5:04

## Besetning
;The Rolling Stones
*Mick Jagger  - sang, munnspill, gitar
*Keith Richards - elektrisk gitar, kor, bass på «Pretty Beat Up», sang på «Wanna Hold You»
*Charlie Watts - trommer
*Ronnie Wood - elektrisk og slidegitar, bass på «Tie You Up», «Wanna Hold You»
*Bill Wyman - bass, piano på «Pretty Beat Up»

;Øvrige medvirkende
*Chuck Leavell – keyboards, orgel, piano
*Ian Stewart - piano på «She Was Hot»
*Jim Barber – elektrisk gitar på «Too Much Blood»
*David Sanborn – saksofon

## Referanser


## Eksterne lenker
*
Oleg av Novgorod

**Oleg av Novgorod** (eller **Oleg av Kyiv**) var konge eller en væring-høvding som flyttet rusernes hovedstad fra Novgorod til Kyiv og grunnla Kyivriket som ble mektigere enn det Novgorodske. I henhold til østslaviske krøniker var han enehersker fra 879 til 912. Oleg var sannsynligvis av norrøn avstamming. Navnet Oleg svarer til Helge på norrønt (slavisk Олег, khazarsk muligens Helgu). Rus var et folk av norrøn opprinnelse som ga navnet til Russland. Navnet blir av mange forskere antatt å være avledet av det svenske landskapsnavnet Roslagen.

To gravhauger hevdes å skjule levningen etter Oleg, den ene i Staraja Ladoga, den andre i Kyiv.

## Referanser


## Eksterne lenker
* 
*  ''Oleh, Prince'' i *Internet Encyclopedia of Ukraine.*